62020TJ0134_INF
Решение на Общия съд (първи състав) от 2 март 2022 г. —Huhtamaki/Комисия
(Дело T-134/20) (
1
)
„Достъп до документи — Регламент (ЕО) № 1049/2001 — Документи относно разследване в областта на държавните помощи — Предварителни данъчни становища — Отказ за предоставяне на достъп — Изключение, свързано със защитата на търговските интереси на трето лице — Изключение, свързано със защитата на целите на дейностите по инспектиране, разследване и одит — Обща презумпция за поверителност — Липса на необоримост — Задължение за мотивиране“
1.
Жалба за отмяна — Компетентност на съда на Съюза — Искане за задължителни указания към институция — Недопустимост
(член 263 ДФЕС)
(вж. т. 18)
2.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на целите на дейности по инспектиране, разследване и одит — Обхват — Прилагане към административните преписки в производства за контрол върху държавните помощи — Обща презумпция за прилагане на изключението от правото на достъп за всички документи от административната преписка — Отказ за предоставяне на достъп
(член 4, параграф 2, трето тире от Регламент № 1049/2001 на Европейския парламент и на Съвета)
(вж. т. 29—32 и 34)
3.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на целите на дейности по инспектиране, разследване и одит — Защита на търговските интереси — Обща презумпция за поверителност — Оборим характер — Задължение за мотивиране на решението да се откаже достъп — Обхват
(член 296 ДФЕС, член 4, параграф 2 от Регламент № 1049/2001 на Европейския парламент и на Съвета)
(вж. т. 58—60, 62—64, 78 и 79)
Диспозитив
1)
Отменя Решение C(2019) 9417 final на Европейската комисия от 18 декември 2019 г., с което се отхвърля потвърдителното заявление за достъп до документите относно разследване в областта на държавните помощи, подадено от Huhtamaki Sàrl на основание на Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43; Специално издание на български език, 2007 г., глава 1, том 3, стр. 76).
2)
Отхвърля жалбата в останалата ѝ част.
3)
Осъжда Комисията да заплати съдебните разноски.
(
1
)	ОВ C 161, 11.5.2020 г.